บลจ.นครหลวงไทยส่งกองทุนกิมจิจ่าย2.10%
บลจ.นครหลวงไทย เปิดขายกองทุนพันธบัตรเกาหลีใต้ อายุประมาณ 11 เดือน รับผลตอบแทนประมาณ 2.10% ต่อปี เปิดขายตั้งแต่วันที่ 7 &#8211; 13 ก.ค. 53
6 ก.ค. 2553

บลจ.นครหลวงไทย เปิดขายกองทุนพันธบัตรเกาหลีใต้ อายุประมาณ 11 เดือน รับผลตอบแทนประมาณ 2.10% ต่อปี เปิดขายตั้งแต่วันที่ 7 – 13 ก.ค. 53
นายรุ่งโรจน์  นิลนพคุณ ผู้อำนวยการฝ่าย บริหารกองทุนตราสารหนี้ บริษัทหลักทรัพย์จัดการกองทุน นครหลวงไทย เปิดเผยว่า บริษัทฯ เปิดเสนอขาย กองทุนเปิดนครหลวงไทย ตราสารหนี้ต่างประเทศ 11 เดือน1/10 (NKT FFI11M1/10) อายุโครงการประมาณ 11 เดือน มูลค่าโครงการ 800 ล้านบาท ด้วยอัตราผลตอบแทนประมาณ 2.10% ต่อปี (หลังหักค่าใช้จ่าย 0.55% ต่อปี) 
กองทุนเน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและหรือสถาบันการเงินประเทศเกาหลีใต้ ที่ได้รับการจัดอันดับความน่าเชื่อถือของผู้ออกตราสารระยะสั้น F-1 จากสถาบัน Fitch Rating ลงทุนในสัดส่วนประมาณ 100% ของมูลค่าทรัพย์สินสุทธิ โดยบริษัทจะทำการรับซื้อคืนหน่วยลงทุนอัตโนมัติครั้งเดียวเมื่อครบกำหนดอายุกองทุน ลงทุนขั้นต่ำเพียง 2,000 บาท โดยมีราคา 10 บาทต่อหน่วยลงทุน บุคคลธรรมดาไม่ต้องเสียภาษีจากผลตอบแทนที่ได้รับ ถือเป็นอีกหนึ่งกองทุนที่มีผลตอบแทนที่น่าสนใจลงทุน
สำหรับแนวโน้มอัตราผลตอบแทนการลงทุนในพันธบัตรรัฐบาลเกาหลีใต้ในรูปสกุลเงินบาท มีแนวโน้มจะเพิ่มขึ้นหลังจากลดลงอย่างรุนแรงในสัปดาห์ผ่านมา จากตัวเลขดัชนีราคาผู้บริโภคที่ออกมาต่ำกว่าที่คาดการณ์ไว้ โดยในสัปดาห์นี้ราคาของพันธบัตรรัฐบาลของประเทศเกาหลีใต้มีแนวโน้มปรับตัวลดลง สาเหตุจากนักลงทุนยังคงวิตกกังวล เนื่องจากในวันที่ 9 ก.ค. 53 ธนาคารกลางเกาหลีใต้มีการประชุมกำหนดอัตราดอกเบี้ย ซึ่งคาดการณ์ว่าอาจจะปรับขึ้นอัตราดอกเบี้ยเป็นครั้งแรก นับตั้งแต่เกิดวิกฤตการณ์การเงินโลกในปี 2007-2008 จากความเสี่ยงที่เพิ่มขึ้นในด้านเงินเฟ้อ หลังจากเมื่อสัปดาห์ที่ผ่านมา ธนาคารกลางอินเดียได้ปรับขึ้นอัตราดอกเบี้ยเร็วกว่า ที่คาดไว้เกือบ 1 เดือน
นอกจากผลตอบแทนของกองทุนจะคุ้มค่าแล้ว บริษัทฯ ได้จัดโปรโมชั่นสุดพิเศษ สำหรับนักลงทุนที่ซื้อกองทุนในงาน Mutual Fund Fair  ณ. สยามพารากอน Hall Of  Fame ชั้น M ระหว่างวันที่ 8 - 11 ก.ค.2553 รับของสมนาคุณมากมายหลากหลาย เริ่มง่าย ๆ เพียงเปิดบัญชีกองทุนใหม่ รับทันที กระเป๋า Smart Bag หรือซื้อกองทุนเปิดแมกซ์มั่นคง (Max M) และ/หรือ กองทุนเปิดเอสซีไอ มันนี่ โพสิทีฟ (SCI MP) ยอดเงินลงทุน 10,000 บาทขึ้นไป รับทันที สมุดใส่บัญชีเงินฝาก และผู้ซื้อหน่วยลงทุนกองทุนรวมอื่น ๆ ตั้งแต่ยอดเงินลงทุนมูลค่า 10,000 - 999,999 บาท รับของสมนาคุณหลากหลายดังนี้ สมุดใส่บัญชีเงินฝาก,  กระเป๋าเก็บความเย็น, Smart Mouse, USB HUB, Thumb Drive 2 GB., ตุ๊กตาหมี, Mouse Wireless, Thumb Drive 4 GB. และ กระเป๋าเดินทาง 
ผู้สนใจสามารถติดต่อขอรายละเอียดเพิ่มเติมได้ที่ เจ้าหน้าที่ฝ่ายบริการลูกค้าสัมพันธ์ บลจ.นครหลวงไทย จำกัด Customer Service  โทร. 0-2624-8555 กด 2 , www.sci-asset.com  หรือ บมจ.ธนาคารนครหลวงไทย สำนักเพชรบุรี  โทร.  0-2208-5000 และ SCIB  Contact  Center โทร.0-2828-8000